Pierre Korkie is dood‘n Argieffoto van Pierre Korkie en sy gesin. Foto: Gift of the Givers “Hy is Saterdagoggend dood tydens ŉ poging om gyselaars te bevry,” het Imtiaz Sooliman, stigter van Gift of the Givers, gesê. “Ons het met leedwese die nuus ontvang dat Pierre oorlede is. Ons harte gaan uit aan sy familie in die moeilike tyd.” Pierre en sy vrou, Yolande, is op 27 Mei 2013 in Taiz, Jemen ontvoer. Yolande is op 10 Januarie vrygelaat nadat Gift of the Givers haar vrylating onderhandel het. Korkie se ontvoerders het vroeër ŉ losprys van $3 miljoen (ongeveer R32 miljoen) vir sy vrylating geëis. Korkie was minstens drie keer vanjaar lewend gesien. Hy is die eerste keer in April vanjaar gesien toe hy en ŉ gyselaar van Sierra Leone van Abyan na Albaydah geskuif is. Hy is op 28 Mei ŉ tweede keer gesien tussen Albaydah en Marib. Korkie is in Junie die laaste keer gesien tussen Marib en die Shabwa-provinsie. Klik hier vir vorige berigte oor die saak.